

**ОУ „Св. Св. Кирил и Методий” с. Куртово Конаре общ. Стамболийски**

ул. 5 № 13 тел: 0877203682 e-mail: oykkonare@abv.bg

УТВЪРДИЛ :

Директор: ……………..

Л. Атанасова

**СИСТЕМА ЗА ВЗАИМОДЕЙСТВИЕ**

**МЕЖДУ УЧИТЕЛИ, УЧЕНИЦИ И ТЕХНИТЕ**

**ЛИЧНИ ЛЕКАРИ**

**ОУ„Св. Св. Кирил и Методий“- с. Куртово Конаре**

/*Настоящата система е изготвена във връзка с МЕЖДУИНСТИТУЦИОНАЛЕН ПЛАН ЗА ДЕЙСТВИЕ*

*За превенция на агресията и за засилване на сигурността в образователните институции*/

Утвърдена със Заповед № РД-10- 579/ 29.05.2017г. на директора на училището

**I.Начини на взаимодействие между учители, ученици и лични лекари**

1.Класните ръководители и учителите взаимодействат/общуват с личните лекари на учениците от училище по телефона или чрез личен контакт, в зависимост от възникналата ситуация и необходимостта от своевременна и незабавна реакция при необходимост.

2. В началото на учебната година всеки личен лекар предоставя на класните ръководители своя личен или служебен телефонен номер за връзка при необходимост.Информацията се предоставя чрез талона за проведен медицински преглед за актуалното здравно състояние на ученика в началото на всяка учебна година. Класните ръководители вписват телефона на личния лекар в дневника на паралелката.

3.Осъществяването на връзка между учителите и личните лекари при възникнал здравословен проблем с ученика в училище да става чрез телефонно обаждане между горепосочените страни като за целта и двете страни предварително са предоставили телефонните си номера по подходящ начин, избран от самите тях.

4.Учениците да уведомяват класните ръководители и учителите при възникнал здравословен проблем още в деня на посещение на личния лекар по телефона, чрез съобщение по съученик или друг близък, който да предаде в училище, чрез съобщение по телефона или друг източник.За учениците от начален етап информацията да се предоставя от родител или по-голям брат/сестра, който учи в училище.

5.Медицинските бележки, издадени от личния лекар на ученика, задължително да имат амбулаторен номер, подпис на родителя и заверка от медицинското лице в училището.Ако медицинската бележка не съдържа едно от посочените неща, то класният ръководител да се свърже с личния лекар на детето и родителя, с цел установяване на достоверността на документа.

6.Ако ученикът не е представил медицинската бележка за подпис на медицинското лице в училището, то заверката да се направи от класният ръководител.

7.През учебната година да се проведат здравни беседи от медицинско лице, включително и от лични лекари на ученици, при отправена покана и по теми съобразени с възрастовите особености на децата и потребностите им.

8.През учебната година да се проведе поне една тренинг-симулация между учители, ученици и лични лекари с практическа насоченост за действията на учители и ученици при възникване на екстремна ситуация, изискваща оказване на помощ на пострадал и намесата на лекар.

9.Във всяка класна стая или учебен кабинет, както и по коридорите и във фоайето на училището на видно място да се изложат по подходящ начин телефонните номера на личните лекари на учениците.

10.С картинки или рисунки да се изобрази ситуация/насилие, пострадало дете и други/ и стъпките на комуникация ученик-учител-медицинско лице/личен лекар-родител.Да бъдат публикувани на електронната страница на училището и разлепени във всички класни стаи, кабинети и коридори.

**II.СЛУЧАИ, В КОИТО УЧИТЕЛИТЕ ЗАДЪЛЖИТЕЛНО ТРЯБВА ДА ПОТЪРСЯТ ЛИЧНИЯ ЛЕКАР НА УЧЕНИКА:**

1. При видимо неразположение на ученика в училище по време на учебен час или междучасие, независимо дали детето има конкретни оплаквания или търси помощ от учителя.

2. При инцидент с дете.

3 . Ако дете е станало жертва на насилие или свидетел на насилие.

4. Ако забележи някакво отклонение от обичайното поведение на детето или необичайно поведение с агресивни прояви.

5.Ако детето често отсъства от училище с медицинска бележка.

**III.СЛУЧАИ, В КОИТО ЛИЧНИТЕ ЛЕКАРИ ЗАДЪЛЖИТЕЛНО ТРЯБВА ДА ПОТЪРСЯТ УЧИТЕЛИТЕ НА УЧЕНИКА:**

1.За да го информира за претърпян инцидент с детето.

2.За да информира за промяна в здравословното състояние на детето и необходимостта от продължително лечение.

3.При тежко инфекциозно заболяване на детето.

4.Личният лекар може да потърси помощ от учителите на детето, ако в поведението му забележи някакво отклонение от обичайното поведение, с цел да се избегнат нежелани последствия.

5.Ако е разбрал или се съмнява за насилие в семейството.

**IV.СЛУЧАИ, В КОИТО УЧЕНИЦИТЕ ЗАДЪЛЖИТЕЛНО ТРЯБВА ДА ПОТЪРСЯТ УЧИТЕЛИТЕ И ЛИЧНИТЕ СЕ ЛЕКАРИ:**

1.Ако не се почувства добре в училище или вкъщи.

2.Ако е станал жертва на насилие или свидетел на насилие.

3.Ако вкъщи е преживял насилие или е станал свидетел или жертва на насилие в семейството.

4.Ако знае за свой съученик, който преживял насилие или е станал свидетел или жертва на насилие в семейството, на улицата или в училище.

5.Ако има някакви оплаквания, които не са обичайни или някаква промяна във физическото развитие го притеснява.

6.Ако друг ученик му е споделил, че е бил жертва на насилие или не се чувства добре.

НАСТОЯЩИЯТ ДОКУМЕНТ ДА СЕ ДОВЕДЕ ДО ЗНАНИЕТА НА УЧИТЕЛИТЕ И УЧЕНИЦИТЕ В УЧИЛИЩЕ.ДА СЕ КАЧИ НА ИНТЕРНЕТ СТРАНИЦАТА НА УЧИЛИЩЕТО.ДА СЕ ДОВЕДЕ ДО ЗНАНИЕТО НА ЛИЧНИТЕ ЛЕКАРИ ЧРЕЗ ПРЕДОСТАВЯНЕ НА КОПИЕ И ДА СЕ ПОСТАВИ НА ИНФОРМАЦИОННОТО ТАБЛО В УЧИЛИЩЕ, ЗА ДА СЕ ЗАПОЗНАЯТ РОДИТЕЛИТЕ.